Sandis Vilmanis

Sandis Vilmanis (dzimis  Rīgā) ir latviešu hokejists, malējais uzbrucējs. Spēlē Nacionālās hokeja līgas klubā Floridas "Panthers", ar kuru viņam ir sākuma līmeņa līgums, un tā fārmklubā Šarlotas "Checkers" Amerikas hokeja līgā. NHL debitējis 2026. gada janvārī.

 Spēlētāja karjera 
 Klubi 
S. Vilmanis spēlējis SK Sāga un HK Pirāti jauniešu komandās. 2019. gadā pievienojās Zviedrijas kluba Luleå HF sistēmai un spēlēja tā dažādu vecumu jauniešu komandās. 2020.—2021. gada sezonā pārstāvēja HK Rīga komandu Jaunatnes hokeja līgā, vēlāk atgriezās Zviedrijā. 2022. gada NHL draftā Vilmani 5. kārtā ar kopējo 157. kārtas numuru izraudzījās Floridas "Panthers". 2022. gada vasarā viņš noslēdza līgumu ar Ontārio hokeja līgas komandu Sarnia Sting. Tajā Vilmanis aizvadīja visu 2022.—2023. gada sezonu, kā arī nākamās sezonas pirmo pusi. 2023. gada janvārī tika aizmainīts uz citu Ontārio hokeja līgas komandu Nortbejas "Battalion".

2024. gada martā Floridas "Panthers" ar Vilmani noslēdza trīs gadu sākuma līmeņa līgumu. Pirms 2024.—2025. gada sezonas Vilmanis piedalījās pārbaudes spēlēs Floridas "Panthers" rindās, izceļoties ar trīs vārtiem un divām rezultatīvām piespēlēm. 2024. gada oktobrī klubs nosūtīja Vilamani uz tā fārmklubu Amerikas hokeja līgā (AHL) Šarlotas "Checkers". Komanda ar Vilmani sastāvā iekļuva Kaldera kausa finālā, kur tā piekāpās Artūra Šilova pārstāvētajai Ebotsfordas "Canucks". 2025.—2026. gada sezonas pirmajā daļā izcēlās ar rezultatīvu spēli AHL. 2026. gada janvārī Vilmanis tika izsaukts uz NHL komandu Floridas "Panthers". Tajā debitēja 10. janvāra spēlē pret Otavas "Senators", laukumā pavadot 11 minūtes un 48 sekundes un kļūstot par 30. Latvijas hokejistu, kurš ir spēlējis NHL. Tā paša gada 16. janvārī spēlē pret Karolīnas "Hurricanes" guva savu pirmo rezultativitātes punktu NHL, atdodot rezultatīvu piespēli Uvja Balinska vārtu guvumā. Šī bija pirmā reize NHL vēsturē, kad vienā vārtu guvumā piedalījās divi Latvijas hokejisti. Savus pirmos vārtus NHL Vilmanis guva 28. janvāra spēlē pret Jūtas "Mammoth".

 Latvijas izlase 
S. Vilmanis divas reizes ir spēlējis Pasaules čempionātā jauniešiem (U-18), trīs reizes pārstāvējis Latvijas U-20 izlasi Pasaules čempionātā junioriem elites divīzijā (2022, 2023, 2024). 2024. gada turnīrā tika nosaukts par vienu no 3 labākajiem spēlētājiem Latvijas izlasē. Latvijas pieaugušo izlases rindās debitēja 2024. gadā pārbaudes spēlē pret Dāniju pirms olimpisko spēļu kvalifikācijas turnīra. Viņš tika iekļauts Latvijas izlases sastāvā .

 Karjeras statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2019—20 Luleå HF U16 Zviedrija U16 Elit 23 30 34 64 40 6 5 6 11 2 2019—20 Luleå HF U16 Zviedrija U16 SM 3 2 4 6 0 — — — — — 2019—20						 Luleå HF J18 Zviedrija J18 Elit	 3 0 0 0 0 — — — — — 2019—20						 Luleå HF J18 Zviedrija J18 Allsv.	 3 1 0 1 0 — — — — — 2020—21 Luleå HF J18 Zviedrija J18 Reg. 5 6 2 8 0 — — — — — 2020—21					 Luleå HF J20 Zviedrija J20 9 0 0 0 0						 — — — — — 2020—21 HK Rīga MHL 22 2 2 4 6 — — — — — 2021—22 Luleå HF J18 Zviedrija J18 3 3 2 5 0 1 1 0 1 0 2021—22 Luleå HF J20 Zviedrija J20 40 18 14 32 8 5 0 0 0 2 2022—23 Sarnia Sting OHL 62 20 25 45 14 14 4 3 7 0 2023—24 Sarnia Sting OHL 30 10 18 28 6 — — — — — 2023—24 North Bay Battalion OHL 30 28 11 39 4 16 10 17 27 4 2024—25 Šarlotas "Checkers" AHL 61 9 18 27 12 11 3 4 7 10

 Izlase 
 Gads  Izlase  Turnīrs             2021 Latvija U-18 PČ 9. 3 1 1 2 0 2022 Latvija U-20 PČ 1.div. 2. 5 2 1 3 0 2022 Latvija U-18 PČ 7. 4 1 2 3 0 2022 Latvija U-20 PČ 7. 5 0 1 1 2 2023 Latvija U-20 PČ 9. 6 1 1 2 4 2024 Latvija U-20 PČ 8. 5 2 2 4 0

 Atsauces 

 Ārējās saites 

Kategorija:2004. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Floridas "Panthers" spēlētāji
Kategorija:Latvijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs